EkBass/fiwiki-20250220-pages-articles huggingface dataset:
Choi Sung-hwan

Choi Sung-hwan (; 1936–1981) oli pohjoiskorealainen säveltäjä.Festive Korea 2021 x Collegium Musicum Hong Kong Hong Kong Baptist University 12.11.2021, viitattu 21.12.2023 Choin elämänvaiheista on julkistettu vähäisesti tietoa Pohjois-Korean ulkopuolella. Hänen tuotantoonsa kuuluu orkesterille kansanlaulusta Arirang sävelletty muunnelmateos (1976), josta on kansainvälisesti käytetty nimeä Arirang Fantasy. Choin orkestraatiossa piccololla ja huiluilla on merkittävä osuus.2023.09.20 Program Notes Manhattan School of Music Symphony Orchestra 20.9.2023, viitattu 21.12.2023 Teoksen kantaesittivät vuonna 1978 Kim Hong-jaen johtamat Tokion filharmonikot.Exhibition focuses on ‘Arirang‘ The Korea Times 6.4.2012, viitattu 21.12.2023 Vuoden 2008 kiertueellaan Lorin Maazel ja New Yorkin filharmonikot esittivät teoksen sekä Pohjois- että Etelä-Koreassa. Teoksen esittäjiin ovat kuuluneet myös muiden muassa Yhdistyneiden kansakuntien orkesteri, Orchestre Philharmonique de Radio France ja Unhasu-orkesteri.UN Orchestra finds harmony in Korea: Performance in Seoul brought together two passionate ensembles Korea JoongAng Daily 1.11.2016, viitattu 21.12.2023 == Lähteet == Luokka:Pohjoiskorealaiset säveltäjät Luokka:Vuonna 1936 syntyneet Luokka:Vuonna 1981 kuolleet
Morten Dahlin

Morten Dahlin (s. 1. toukokuuta 1989 Hvidovre) on tanskalainen Venstren poliitikko ja Tanskan nykyinen kaupunki-, maaseutu-, kirkko- ja pohjoismaisen yhteistyön ministeri marraskuusta 2023. Hän on istunut kansankäräjillä vuodesta 2019. Vuosina 2011–2013 hän oli Venstres Ungdomin puheenjohtaja. ==Lähteet== ==Aiheesta muualla== * Morten Dahlin Tanskan kansankäräjien verkkosivuilla Luokka:Tanskan ministerit Luokka:Tanskalaisten poliittisten nuorisojärjestöjen puheenjohtajat Luokka:Vuonna 1989 syntyneet Luokka:Elävät henkilöt
Dahlin

Dahlin on seuraavien henkilöiden sukunimi: * Anders J. Dahlin (s. 1975), ruotsalainen oopperalaulaja * Kjell Dahlin (s. 1963), ruotsalainen jääkiekkoilija * Martin Dahlin (s. 1968), ruotsalainen jalkapalloilija * Morten Dahlin (s. 1989), tanskalainen poliitikko * Rasmus Dahlin (s. 2000), ruotsalainen jääkiekkoilija
San Pedro Apóstol -luokka

San Pedro Apóstol -luokka oli Espanjan laivaston kolmen kaksikantisen 70-tykkisen linjalaivan muodostama alusluokka. == Suunnittelu == Francisco de Gautier, joka siirrettiin 1767 Ferroliin valmistettuaan San Juan Nepomuceno- luokan Guarnizossa, suunnittelemat alukset. Alusten suunnittelu perustui hänen kehittämäänsä sistema frencésiin. Alusten hankinta vahvistettiin 11. helmikuuta 1769. Ne nimettiin 23. syyskuuta 1769.Winfield et al 2023 s. 148-149 == Alukset == San Pedro Apóstol -luokka Nimi (lempinimi) Telakka Kölinlasku Vesille Valmis Kohtalo San Pedro Apóstol Reales Astilleros de Esteiro, Ferrol 31. joulukuuta 1770 poistettu alusluettelosta heikon kunnon vuoksi 1804 San Pablo Ferrol 27. heinäkuuta 1769 15. maaliskuuta 1771 ajanut karille 8. lokakuuta 1854 sairaalaproomu tammikuussa 1856 San Pablo hylky 1858 San Gabriel Ferrol 5. maaliskuuta 1772 reserviin joulukuussa 1796 upotettu 1808 alusluettelosta 10. syyskuuta 1809 == Lähteet == * === Viitteet === *
Yoonie Han

Yoonjung "Yoonie" Han (; s. 12. tammikuuta 1985) on eteläkorealainen pianisti.Yoonie Han AllMusic, viitattu 21.12.2023 Han teki ensimmäisen solistisen esiintymisensä Soulin filharmonikkojen kanssa Soulin taidekeskuksessa 13-vuotiaana. Hänet palkittiin kansallisessa musiikkikilpailussa Etelä-Koreassa vuonna 2001. Etelä-Korean kulttuuriministeriö valitsi hänet "lupaavimmaksi nuoreksi esiintyjäksi". Han sai kandidaatin arvon Curtis Institute of Musicista, musiikin maisterin arvon Juilliard Schoolista ja tohtorin arvon Stony Brook Universitysta. Hän on kiertänyt lukuisten eurooppalaisten, pohjoisamerikkalaisten ja aasialaisten orkesterien solistina. Hän on myös pitänyt resitaaleja muun muassa Berliinin filharmoniassa, Concertgebouwissa, Lincoln Center for the Performing Artsissa ja Carnegie Hallissa.Festive Korea 2021 x Collegium Musicum Hong Kong Hong Kong Baptist University 12.11.2021, viitattu 21.12.2023 Han voitti Gaon- musiikkipalkinnon vuonna 2009. Lisäksi hän on voittanut ensimmäiset palkinnot muun muassa Washingtonin kansainvälisessä pianokilpailussa, World Piano Competitionissa ja Kansainvälisessä Tzína Bacháouer -pianokilpailussa. Han eteni finaaliin vuoden 2007 Maj Lind -pianokilpailussa.2007 Maj Lind -pianokilpailu, viitattu 21.12.2023 Hänen ensimmäisenä albuminaan ilmestyi Romantic Piano (Concert Artists Guild) vuonna 2013. Myöhemmin hän on levyttänyt Steinway Recordsille ja Universal Music Groupille.About Yoonie Han, viitattu 21.12.2023 Han on Steinway-artisti.Yoonie Han, Yoonie Han: On Enriching Students’ Musical Experience Interlude 19.9.2022, viitattu 21.12.2023 Han perusti Gloriosa-nimisen pianotrion, joka julkaisi ensimmäisen albuminsa vuonna 2019. Hän on perustanut myös Istanbulin kansainvälisen pianofestivaalin ja toiminut sen taiteellisena johtajana. Han on opettanut Bilkent-yliopistossa, Hongkongin baptistisessa yliopistossa ja New York University Shanghaissa.Yoonie Han NYU Shanghai, viitattu 21.12.2023 == Lähteet == == Aiheesta muualla == * Viralliset sivut Luokka:Eteläkorealaiset pianistit Luokka:Vuonna 1985 syntyneet Luokka:Elävät henkilöt
San Joaquín -luokka

San Joaquín -luokka oli Espanjan laivaston neljän kaksikantisen 70-tykkisen linjalaivan muodostama alusluokka. == Suunnittelu == Eduardo Bryant valmisti ja suunnitteli prototyyppialukset Francisco de Gautierin sistema frencésiin perustuen.Winfield et al 2023 s. 150-152 == Alukset == San Joaquín -luokka Nimi (lempinimi) Telakka Kölinlasku Vesille Valmis Kohtalo San Joaquín Cartagena 14. kesäkuuta 1771 romutettu 1817 San Juan Bautista Cartagena 6. syyskuuta 1771 1. elokuuta 1772 poistettu alusluettelosta 5. huhtikuuta 1809 ja romutettu Ángel de la Guarda Cartagena 18. syyskuuta 1773 romutettu joulukuussa 1807 San Justo Cartagena 11. marraskuuta 1779 16. marraskuuta 1779 reserviin 1820 romutettu 1828 == Lähteet == * === Viitteet === *
Pekka Heusala

Pekka Juhani Heusala (s. 15. joulukuuta 1946 Helsinki) on suomalainen diplomi- insinööri ja eläköitynyt yritysjohtaja, joka on saanut teollisuusneuvoksen arvonimen. Viitattu 21.12.2023. Heusala syntyi teollisuusneuvos Matti Hjalmar Heusalan ja Katri Kyllikki Laaksosen perheeseen. Hän avioitui 1979 Anneli Helena Juurikan kanssa. Heusala tuli ylioppilaaksi Arkadian yhteislyseosta 1965 ja valmistui diplomi-insinööriksi Teknillisestä korkeakoulusta 1973. Hän oli VTT:n tutkimusharjoittelija 1972–1973, Helsingin kaupunginkanslian suunnitteluinsinööri 1973–1975, Oy Skanroof Ab:n tuotantopäällikkö 1975–1976, Tapiolan Lämpö Oy:n toimitusjohtaja 1976–1980, A-Elementti Oy Rakennusmiehen tekninen johtaja 1980–1982 ja Icopal Oy:n toimitusjohtaja 1982–2005 Raymond Sellin jälkeen. Rakennusteollisuus RT ry:n selvitysmies Heusala oli 2005–2006 ja vt. toimitusjohtaja 2006–2007. Hänellä on myös ollut lukuisia liike-elämän, teollisuuden ja muita asiantuntija- ja luottamustehtäviä. Heusala sai teollisuusneuvoksen arvonimen 1999. (ei-vapaa) == Lähteet == Luokka:Suomalaiset insinöörit Luokka:Suomalaiset virkamiehet Luokka:Suomalaiset yritysjohtajat Luokka:Suomalaiset järjestöjohtajat Luokka:Vuonna 1946 syntyneet Luokka:Elävät henkilöt
Galão

Galão on portugalilaisperäinen kahvijuoma, jossa on espressoa ja vaahdotettua maitoa. Yleinen sekoitussuhde on neljännes espressoa ja loput maitoa. Portugalissa Galãota nautitaan usein aamuisin ja sitä tarjoillaan korkeissa laseissa. Galãossa on samankaltaisuuksia esimerkiksi caffè latten kanssa, koska kummatkin valmistetaan espressosta ja maidosta, mutta ero on esimerkiksi sekoitussuhteessa. Kahvia tarjoillaan myös kupissa sekoutussuhteella 1:1, jolloin sen nimi on meia de leite. == Lähteet == Luokka:Kahvijuomat
Chung

Chung on seuraavien henkilöiden sukunimi: * Alexa Chung (s. 1983), brittiläinen televisiojuontaja, malli ja muotitoimittaja * Arthur Chung (1918–2008), Guyanan presidentti 1970–1980 * Chung Chung-hoon (s. 1970), eteläkorealainen elokuvaaja * Đinh Khắc Chung, Nguyễn Thành Trung (s. 1947), vietnamilainen lentäjä ja Vietnamin sodan aikainen kaksoisagentti * Hyejin Chung, eteläkorealainen viulisti * Chung Hyeon (s. 1996), eteläkorealainen tennispelaaja * Ignatius Chung Wang (s. 1934), kiinalaissyntyinen yhdysvaltalainen roomalaiskatolinen piispa * Chung Il-kwon (1917–1994), eteläkorealainen poliitikko, kenraali ja diplomaatti * Jamie Chung (s. 1983), yhdysvaltalainen näyttelijä ja televisioesiintyjä * Chung Ju-yung (1915–2001), eteläkorealainen yrittäjä * Kyung-wha Chung (s. 1948), eteläkorealainen viulisti * Peter Chung Hoan Ting (s. 1928), malesialainen roomalaiskatolinen arkkipiispa * Chung So-young (s. 1967), eteläkorealainen sulkapalloilija ja olympiavoittaja * Chung Thị Thanh Lan (s. 1962), vietnamilainen uimari * Thomas Chung, yhdysvaltalainen pokeriammattilainen.
Lännenkylä

Lännenkylä on huvipuisto, matkailunähtävyys tai lavaste, joka jäljittelee villin lännen taajamaa. Lännenkylien elementtejä ovat esimerkiksi saluunat, tiipiit ja yleisönäytökset. == Suomessa == === Ähtärissä === Vuonna 1987 Ähtärin eläinpuiston, Mini-Suomen ja junapysäkin lähelle avattiin Villin lännen kylä – satametrinen kadunpätkä, jota ympäröi lavastettu taajama, jossa oli ravintola, huvilaitteita, hevosia ja matkamuistomyyntiä. 4–5 kertaa päivässä järjestettiin yleisönäytöksenä pankkiryöstö lännenelokuvien tyyliin. Kylää oli tarkoitus laajentaa toisella kadulla, mutta laman tultua suunnitelmat pantiin jäihin ja kylä suljettiin vuonna 1991. Nykyään kylän jäänteet ovat autiot ja kasvillisuuden peittämät. === Jämsässä === Jämsän Himokselle valmistui vuonna 2023 noin 7,5 miljoonaa euroa maksanut huvikeskus, jonka julkisivu jäljittelee villin lännen kylänraittia. Kokonaisuuteen kuuluu ravintola, padelhalli ja keilarata. Rakennuksen suunnitteli arkkitehti Harri Luomaa. === Muhoksella === Los Coyotes Ranch on Muhoksella sijaitseva villin lännen kylä. Kylässä on kaksi saluunaa, majoitustiloja, sauna ja tipejä.https://asiakas.kotisivukone.com/files/loscoyotes.tarjoaa.fi/Tuotekansio32.pdf == Ulkomailla == * Ruotsi: High Chaparral * Uusi Seelanti: Mellonsfolly Ranch rakennetitin 2006 muistuttamaan 1860-luvun Wyomingia. Kylässä on 10 rakennusta, joihin kuuluu saluuna, elokuvateatterina toimiva oikeustalo, sheriffin toimisto, biljardisali ja majoitustiloja. * USA, Kalifornia, Yucca Valley: Pioneertown. Palm Springsin ja Joshua Treen kansallispuiston lähellä sijaitseva lännenkylä rakennettiin 1940-luvulla elokuvien ja tv-sarjojen kuvauspaikaksi * USA, Kalifornia, Los Angeles, Hollywood, Universal Studios: Jupiter's Claim. Nope-elokuvan lavaste. Tiedosto:Town square in Mini Hollywood.jpg|Mini Hollywood Espanjassa Tiedosto:Western Set Universal Studio.jpg|Universal Studios, Hollywood, Los Angeles, Kalifornia, USA Tiedosto:Cowboy show - dragged by a horse.jpg|Texas Hollywood Espanjassa Tiedosto:Pecos Bill Tall Tale Inn & Cafe (49560707881).jpg|Frontierland Walt Disney Worldissa. Florida, USA == Lähteet == Luokka:Matkailu Luokka:Villi länsi
Parkwood Entertainment

Parkwood Entertainment on yhdysvaltalaisen laulaja ja esiintyjä Beyoncén vuonna 2010 perustama viihdealan yritys ja tuotantoyhtiö. Yhtiö perustettiin vuonna 2010, ja sen toimistot sijaitsevat Yhdysvalloissa Los Angelesissa ja New Yorkissa. Yhtiön toimintaan kuuluvat musiikin, elokuvien ja televisio- spesiaalien tuotattaminen. == Historia == Parkwood Entertainment todella aloitti toimintansa nimellä Parkwood Pictures vuonna 2008, ja sen ensimmäinen julkaisu oli Cadillac Records -elokuva, jossa Beyoncé esiintyi sekä näyttelijänä että tuottajana. Yhtiön toiminta on kuitenkin laajentunut vuodesta 2010 lähtien. Se tuotti muun muassa elokuvan Obsessed vuonna 2009, jossa Beyoncé oli myös päätuottajana ja näyttelijänä. Parkwood Entertainment on ollut vastuussa myös Beyoncén merkittävistä musiikillisista projekteista, kuten Lemonade (2016) -albumin mukana julkaistusta elokuvasta. Lisäksi yhtiö on ollut mukana järjestämässä hänen kiertueitaan, kuten The Mrs. Carter Show World Tour (2013–2014), The Formation World Tour (2016), ja Renaissance World Tour (2023). Yhtiö tuotti myös Beyoncén esiintymisen Coachella Valley Music and Arts -festivaalilla vuonna 2018. Yhtiö on toiminut myös tuottajana Beyoncén ja Jay-Z:n tähdittämillä On The Run Tour (2014) ja On The Run II (2018) -kiertueilla. Beyoncé kertoi lyhyesti päätöksestä perustaa oma yhtiönsä Beyoncé albumin julkaisutilaisuudessa: > "Perustin oman yritykseni, sen jälkeen kun päätin ryhtyä omaksi > managerikseni. Minulle oli tärkeää, etten mennyt isoon rahastoyhtiöön. > Minusta tuntui myös, että halusin seurata Madonnan jalanjälkiä olemalla > "powerhouse" ja omistaa oman imperiumini, sekä näyttää samalla muille > naisille että, kun pääset tähän pisteeseen urallasi, sinun ei tarvitse tehdä > sopimusta jonkun muun kanssa ja jakaa rahojasi tai menestystäsi – vaan voit > tehdä sen itse." == Artistit == Nykyiset artistit * Beyoncé * The Carters * Chloe x Halle ** Chlöe ** Halle Entiset artistit * Ingrid Burley * Sophie Beem == Julkaisut == === Musiikki === Beyoncé * 4 (2011) * Beyoncé (2013) * Beyoncé: Platinum Edition (2014) * Lemonade (2016) * Homecoming: The Live Album (2019) * The Lion King: The Gift (2019) * The Lion King: The Gift (Deluxe) (2020) * Renaissance (2022) * Cowboy Carter (2024) The Carters * Everything Is Love (2018) Chloe x Halle * Sugar Symphony (2016) * The Two of Us (2017) * The Kids Are Alright (2018) * Ungodly Hour (2020) * Ungodly Hour (Chrome Edition) (2021) Chlöe * In Pieces (2023) Sophie Beem * Sophie Beem (2016) Ingrid Burley * Trill Feels (2016) === Elokuvat === * Cadillac Records (Sony Music Filmin kanssa) (2008) * Obsessed (Rainforest Filmsin kanssa) (2009) * Black Is King (Walt Disney Picturesin kansa) (2020) * Renaissance: A Film by Beyoncé (2023) === Televisiospesiaalit === * I Am... World Tour (2010) * Beyoncé: Year of 4 (2011) * Live at Roseland: Elements of 4 (2011) * Life Is But a Dream (2013) * Beyoncé: X10 (2014) * On the Run Tour: Beyoncé and Jay-Z (2014), (Roc Nationin kanssa) * Lemonade (2016) * Homecoming (2019) * Beyoncé Presents: Making The Gift (2019) == Lähteet == Luokka:Beyoncé Knowles Luokka:Yhdysvaltalaiset tuotantoyhtiöt
Virkistys

Virkistys tarkoittaa toimintaa, jota ihmiset harrastavat vapaa-ajallaan, josta ihmiset nauttivat ja jonka tunnustetaan ilmaisevan yhteisön arvoja. Virkistys poikkeaa vapaa-ajan käsitteestä siinä, että virkistys nauttii moraalista hyväksyntää niin yksilön kuin yhteisön näkökulmasta. Virkistystoiminta vaikuttaa yhteiskuntaan tavalla, jonka yhteisö katsoo hyväksyttäväksi. Virkistyksen yhteisölliset merkitykset voivat siis muuttua ajan myötä. Suomessa virkistykseen on viitattu muun muassa terveyden ja työkyvyn säilyttämiseen tähtäävänä toimintana vapaa-ajalla, johon liittyy erityisesti liikunta ja luonnossa oleskelu. == Tarkoitus == Virkistystoiminnassa keskeistä on motiivi tietyn toiminnan suorittamiseen ja varsinainen toiminta on toissijaista. Usein virkistystoiminnan toivottu lopputulos on virkistäytyminen ja palautuminen. Virkistystoiminnan sisältö voi koostua esimerkiksi liikunnasta, urheilusta, musiikista, peleistä, lukemisesta, taiteesta, käsitöistä tai tanssista. Virkistyksen tavoitteena on tukea tasapainoisessa elämässä sekä virkistäytymään työstä ja muista pakollisista toiminnoista, kuten esimerkiksi kodin siivouksesta ja lasten kasvatuksesta. == Yhteiskunnallinen vaikutus == Virkistys nähdään yhteisöllisenä välineenä, sillä se vaikuttaa yhteiskuntaan. Virkistysohjelmia ja -palveluita on käytetty yhteiskunnallisesti toivottavien tavoitteiden saavuttamiseksi, kuten vapaa- ajan viisaaseen käyttöön sekä fyysisen kunnon ja nuorten positiivisen kehityksen tukemiseen. Virkistysohjelmia on kehitetty erilaisiin fyysisiin, psyykkisiin ja sosiaalisiin tarpeisiin. Virkistys on ollut hyvinvointia sekä joissain tapauksissa muutosta edistävä yhteisöllinen väline. Tällainen tavoite on ollut muun muassa kunnilla sekä voittoa tavoittelemattomilla järjestöillä kuten NMKY:llä, NNKY:llä, partioliikkeellä sekä poika- ja tyttökerhoilla. Virkistyksen alalla on myös liiketoimintaa, joka pyrkii tarjoamaan myönteisiä tuloksia. Tällaisia toimijoita ovat muun muassa kunto- ja liikuntakeskukset sekä kylpylät. == Katso myös == * Uskopohjainen virkistys == Lähteet == *
Jylhä (Kaustinen)

Jylhä on kylä Kaustisella Keski-Pohjanmaan maakunnassa. Jylhän naapurikyliä ovat Kaustisen kirkonkylä, Hanhikoski, Salonkylä ja Haavisto. Jylhän kylän pääpaikkana on aikojen saatossa ollut Seksmanninkangas, entinen Petterinkangas, jossa asui mm. kylän seksmanni. Jylhän kyläkoulu lakkautettiin vuonna 2008. Jylhän kylätalo sijaitsee osoitteessa Jylhäntie 999, ja kyläläiset järjestävät siellä aktiivisesti toimintaa. Kaustisen kolmanneksi suurin järvi Nuolinen sijaitsee Jylhässä. Sen rannalla on leirikeskus. Köyhäjoki virtaa Jylhän läpi. Luokka:Kaustisen kylät
A Seat at the Table

A Seat at the Table on yhdysvaltalaisen R&B-laulaja; Solange Knowlesin kolmas studioalbumi, joka julkaistiin Yhdysvalloissa 30. syyskuuta 2016. Albumi käsittelee identiteettiä, rotua, yhteiskuntaa, naiseutta ja muita ajankohtaisia aiheita. Albumi on sijalla 312. Rolling Stone musiikkilehden "500 greatest albums of all time" -listalla. Levy muodostui jo vuodesta 2002 musiikkia julkaisseen Knowlesin läpimurroksi. Kriitikot olivat aikaisemmin suhtautuneet Knowlesiin pikemminkin vain Beyoncén pikkusiskona. == Palkinnot == Albumin single ”Cranes in the Sky” voitti Grammy-palkinnon parhaasta R&B-esityksest;ä. Palkinto oli Knowlesin ensimmäinen Grammy ja ehdokkuus. == Arvostelut ja menestys == Levy sai Soundilta ja Helsingin Sanomilta neljä tähteä.Albumi oli ilmestyessään ensimmäisenä Yhdysvaltain Billboard 200 -listalla, A Seat at the Table oli ensimmäinen Knowlesin albumi listan kärjessä Levy myi 72,000 kappaletta ensimmäisenä viikkona. == Kappaleet == # Rise - 1.41 # Weary - 3.14 # Interlude: The Glory In You - 0.17 # Cranes in the Sky - 4.10 # Interlude: Dad was mad - 0.46 # Mad (feat. Lil Wayne) - 3.55 # Don't You Wait - 4.05 # Interlude: Tina Taught Me - 1.14 # Don't Touch My Hair (feat. Sampha) - 4.17 # Interlude: This Moment - 0.49 # Where Do We Go - 4.24 # Interlude: For Us by Us - 0.52 # F.U.B.U (feat. The Dream ja BJ the Chicago Kid) - 5.13 # Borderline (An Ode to Self Care) (feat. Q-Tip)- 3.02 # Interlude: I Got So Much Magic, You Can Have It (feat. Kelly Rowland ja Nia Andrews) - 0.26 # Junie - 3.06 # Interlude: No Limits - 0.39 # Don't Wish Me Well - 4.15 # Interlude: Pedestals - 0.57 # Scales (feat. Kelela) - 3.39 # Closing: The Chosen Ones - 0.42 == Lähteet == Luokka:Solangen albumit Luokka:Vuoden 2016 albumit
Polyfenyleenioksidi

Polyfenyleenioksidi eli polyfenyleenieetteri, PPO tai PPE on polyeettereihin kuuluva polymeeri. Sen monomeeri on 2,6-ksylenoli. Polyfenyleenioksidilla on useita käyttökohteita. ==Ominaisuudet== Polyfenyleenioksidi on termoplastinen polymeeri. Polymeerin moolimassa on tavanomaisesti 35 000–320 000 g/mol. Yhdisteen sulamispiste on 240–268 °C ja lasisiirtymälämpötila on 205–215 °C. Polyfenyleenioksidin tiheys on 1,04–1,16 g/cm3 ja kiteisyysaste on 40–58 %. Aineen lämpötilankesto on hyvä, ja se kestää hyvin useita kemikaaleja, mutta liukenee hiilivetyihin. Polyfenyleenioksidin UV-säteilynkesto on suhteellisen huono. Polyfenyleenioksidi on jäykkää, iskunkestävää ja säilyttää muotonsa myös korkeissa lämpötiloissa. Vahvuutta voidaan kasvattaa lasikuidulla seostamalla. Dwain M. White: "Polyethers, Aromatic", teoksessa Kirk-Othmer Encyclopedia of Chemical Technology, John Wiley & Sons, New York, 2000. ==Valmistus ja käyttö== Tavanomaisin tapa valmistaa polyfenyleenioksidia on 2,6-ksylenolin hapettava polymerointi. 2,6-ksylenoli polymeroituu hapen vaikutuksesta 25–55 °C:n lämpötilassa. Katalyyttinä kvytetään kupari(I)kloridia ja alifaattisia amiineja tai pyridiiniä. Myös koboltti- tai mangaaniyhdisteitä voidaan käyttää. Reaktio on tyypiltään radikaalipolymerointi. : Toinen valmistusmenetelmä on 4-bromi-2,6-dimetyylifenolin ja voimakkaan emäksen reaktio kaliumferrisyanidin katalysoimana. Polyfenyleenioksidia käytetään useimmiten seoksena polystyreenin tai polyamidien kanssa. Polymeeriä käytetään muun muassa autojen osien, kodinkoneiden runkojen ja koteloiden, pumppujen osien ja sähköpistokkeiden valmistamiseen. == Lähteet == Luokka:Polymeerit
Reigandō

Reigandō tai Reigando ( ’Henkikallion luola’) on luola, joka sijaitsee Kumamoton kaupungin länsipuolella Kyūshūn saarella Kumamoton prefektuurissa Japanissa. Reigandō on kuuluista siitä, että se toimi tilapäisenä kotina legendaariselle rōninille Miyamoto Musashille. Musashi vietti vuodesta 1643 eteenpäin viimeiset kaksi vuottaan erakkona luolassa meditoiden ja kirjoittaen kuuluisan teoksensa Viiden renkaan kirja (). Luolaan pääsee helposti bussilla Kumamoton kaupungista ja lähellä sijaitsevasta Tamanan kaupungista. Turkulainen Budō-seura Reigando Budo on nimetty luolan mukaan. == Lähteet == ==Aiheesta muualla== * Kumamoton kaupungin virallinen matkailuneuvontasivusto (englanniksi) * The Book of Five Rings (englanninkielinen Wikipedia) Luokka:Japanin luolat Luokka:Yamaguchin prefektuuri
Ykkönen (jalkapallo)

Ykkönen on miesten jalkapallon kolmanneksi korkein sarjataso Suomessa. Sarja perustettiin Ykkösliigaksi nimensä vaihtaneen toiseksi korkeimman sarjatason (ent. Ykkönen) ja Kakkosen väliin kaudeksi 2024. Ykkönen on valtakunnallinen sarja ja siihen kuuluu 12 joukkuetta. == Historia == Lokakuussa 2022 Palloliitto ilmoitti, että toiseksi korkeimman sarjatason eli Ykkösen ja kolmanneksi korkeimman sarjatason eli Kakkosen väliin perustetaan kaudesta 2024 alkaen uusi 12 joukkueen valtakunnallinen sarjataso, jonka nimeksi tulee Ykkönen. Samalla toiseksi korkeimman sarjatason, Ykkösen, nimi muuttuu Ykkösliigaksi. Urheilumedia Elmon tietojen mukaan uudistus on 4-5 vuotta kestävä välivaihe, joka tähtää Veikkausliigan joukkuemäärän kasvattamiseen nykyisestä 12 joukkueesta 16 joukkueeseen. Välivaiheen jälkeen Ykkösliiga muuttaisi nimensä takaisin Ykköseksi ja 2024 perustettu kolmanneksi korkein sarjataso Ykkönen poistettaisiin. == Joukkueet kaudella 2024 == Sarjauudistuksen jälkeen Ykkösen joukkueet muodostettiin edellisen kauden Ykkösen kolmesta viimeisestä joukkueesta ja Kakkosesta nousseista joukkueista. Ykkösen joukkueet kaudella 2024 Joukkue Kunta Kotikenttä Atlantis FC Helsinki Pukinmäen liikuntapuisto EPS Espoo Espoonlahden urheilupuisto KuPS Akatemia Kuopio Väre Areena FC Jazz Pori Porin stadion FC Vaajakoski Vaajakoski, Jyväskylä Panda Areena JJK Jyväskylä Harjun stadion KPV Kokkola Kokkolan keskuskenttä Klubi 04 Helsinki Bolt Areena OLS Oulu Castrenin kenttä PKKU Kerava Kalevan urheilupuisto RoPS Rovaniemi Rovaniemen keskuskenttä VIFK Vaasa Hietalahden jalkapallostadion ==Tilastoja== ===Voittajat=== * 2024 – Klubi 04 * 2025 – ===Maalikuninkaat=== Kausi Pelaaja Joukkue Maalit 2024 Aaron Lindholm PKKU 18 https://tulospalvelu.palloliitto.fi/category/M1!spljp24/statistics/points == Lähteet == * Luokka:Seulonnan keskeiset artikkelit
Västerås SK

Västerås SK on ruotsalainen urheiluseura, joka on kotoisin Västeråsin kaupungista. Seuran perustivat vuonna 1904 paikalliset urheiluharrastajat Västeråsissa. Västerås SK on ollut aktiivinen useissa eri urheilulajeissa, mukaan lukien jalkapallo, jääkiekko ja yleisurheilu. Jalkapallojoukkue on kilpaillut Ruotsin eri sarjatasoilla ja viimeisimpänä saavutuksena Västerås SK voitti Superettanin mestaruuden kaudella 2022-2023. Se nousee vuodeksi 2024 korkeimmalle tasolle Allsvenskaniin, missä se on pelannut neljästi aikaisemminkin: 1955-1956, 1956-1957, 1978 ja 1997. Västerås SK:n kotistadion on Hitachi Energy Arena, joka sijaitsee Västeråsissa. Seuran kannattajakunta on laaja sekä paikallisella että kansallisella tasolla. == Lähteet == Luokka:Ruotsalaiset urheiluseurat Luokka:Vuonna 1904 perustetut urheiluseurat Luokka:Västeråsin kunta
Marian käyntipäivä

Marian käyntipäivä on kristillinen muistopäivä, jota vietetään 2. heinäkuuta. Silloin muistellaan Marian vierailua Johannes Kastajan äidin Elisabetin luona (Luuk. 1:36–55). Muistopäivä poistui Ruotsin kirkon kalenterista vuonna 1772 Ruotsin kuninkaan Kustaa III:n kalenteriuudistuksen yhteydessä. Muistona Marian käyntipäivästä suomalaisessa kalenterissa on edelleen 2. heinäkuuta Marian ja lukuisten Maria-peräisten nimien nimipäivä. Marian käyntipäivänä luetut tekstit liitettiin Marian ilmestyspäivään teksteiksi. ==Lähteet== ==Aiheesta muualla== Luokka:Marian muistopäivät
Kopparnäsin tuulivoimapuisto

Kopparnäsin tuulivoimapuisto oli Uudenmaan Inkoossa Kopparnäsin kylässä toiminut alue, jossa käynnistyi Suomen ensimmäinen tuulivoimalaitos (Kopparnäs 1). Se pystytettiin tutkimuskäyttöön vuonna 1986 ja se alkoi tuottaa sähköä kantaverkkoon marraskuussa. Voimalaitoksen omisti aluksi Imatran Voima ja myöhemmin Fortum Power and Heat Oy. Voimalaitos purettiin vuonna 1995. Ensimmäisen voimalaitoksen lisäksi alueelle pystytettiin joitakin tuulivoimalaitoksia lisää, nekin tutkimuskäyttöön (Koppanäs 2-?). Ne purettiin pois vuonna 2001. Tuulipuisto purkamisen jälkeen maa-alueen omistaja Fortum myi alueen Uudenmaan virkistysalueyhdistykselle. == Kopparnäs 1 == Tuulivoimalaitos oli tanskalaisen Danish Wind Technologyn eli DWT:n valmistama 300 kilowatin tuulivoimala. Valmistajan ainoa tämän kokoluokan malli oli Windane 31, joita valmistettiin vain noin seitsemän voimalaa. Sen kapasiteetiksi ilmoitetaan 340 tai 300 kilowattia ja tuuliturbiinin halkaisijaksi 30,8 metriä. Optimaaliseksi pyörimisnopeudeksi ilmoitetaan 42 kierrosta minuutissa. Vuonna 1989 DWT sulautettiin yrityskaupalla suurempaan Vestasin tuulivoimaloita valmistavaan yhtiöön. Voimalaitoksen toimintavarmuus oli koko ajan huono. == Muut tuulivoimalaitokset == Muut tuulivoimalaitokset, jotka pystytettiin samoihin aikoihin kuin ensimmäinenkin, olivat myös DWT:n valmistamia ja ne purettiin vuoden 2001 alussa. Kopparnäs 1 oli ainoa voimalaitos, joka oli kytkettynä kantaverkkoon. Vuonna 1995 käynnistettiin tuulivoimalaitos, jonka voimansiirto toteutettiin hydraulisesti. Tekniikan oli kehittänyt Matti Sampo. == Katso myös == * Luettelo Suomen lakkautetuista tuulivoimaloista == Lähteet == == Aiheesta muualla == * Kopparnäs Storvik Luokka:Suomen tuulivoimapuistot Luokka:Inkoon rakennukset ja rakennelmat
Prahan joukkoampuminen 2023

Prahan joukkoampuminen tapahtui 21. joulukuuta 2023 noin kello 15 Kaarlen yliopiston filosofisessa tiedekunnassa Prahassa, Tšekissä. Iskussa yliopistolla kuoli tekijä mukaan lukien 15 ihmistä ja loukkaantui vähintään 25. Ampuja oli yliopiston 24-vuotias opiskelija, jonka tiedettiin suunnittelevan itsemurhaa. Poliisi suoritti ennen ampumista evakuoinnin tiedekunnan toisessa rakennuksessa ja oli minuuteissa paikalla teon alkamisen jälkeen. Tekijä löydettiin kuolleena rakennuksen katolta noin kaksikymmentä minuuttia myöhemmin. Tarkkaa motiivia ei vielä tiedetä, mutta poliisi epäilee tekijän saaneen innoitusta muualla maailmalla tapahtuneista kouluampumisista. Tekijän uskotaan surmanneen ampumista edeltäneenä viikkona isän ja kahden kuukauden ikäisen lapsen Klanovickyn metsässä lähellä Prahaa. Prahan joukkoampuminen oli Tšekin itsenäisyyden siihen mennessä eniten kuolonuhreja vaatinut ammuskelutapaus. Uhrien joukossa oli muun muuassa suomen kielen lehtori ja suomenruotsalaisen kirjallisuuden asiantuntija ja paikallinen musiikkitieteilijä Lenka Hlávková. == Tapahtumien kulku == 24-vuotiaan epäillyn opiskelijamiehen uskotaan surmanneen aiemmalla viikolla kävelyllä olleen miehen ja tämän kaksikuukautisen vauvan Prahan laitamilla. Epäillyllä oli luvat kahdeksaan ampuma-aseeseen. Ampumispäivänä, ennen ampumista yliopistolla, poliisi oli löytänyt epäillyn kotitalosta tämän isän kuolleena. Epäilty oli todennäköisesti ampunut tämän aiemmin. Poliisi sai myös epäillyn lähipiiriltä itsemurha-aikeista varoittavia viestejä, joten epäiltyä alettiin etsiä noin kello 13. Kun selvisi, että mies oli matkalla Kaarlen yliopiston yhdelle kampukselle, alettiin sitä evakuoida noin kello 14.20. Ampuminen alkoi vähän ennen kolmea iltapäivällä toisella kampusalueella, taiteiden tiedekunnan rakennuksessa, jonne poliisi ehti nopeasti. Ampumista tapahtui tiettävästi kerroksessa, jossa sijaitsee suomen kielen laitos. Laukauksia kuulleet opiskelijat tukkivat luokkiensa ovet kasaamalla kalusteita niiden eteen. Aseistetut poliisit kävivät rakennuksen luokkahuoneita läpi, yrittivät auttaa loukkaantuneita ja evakuoida ihmisiä ulos. Poliisit saivat rakennuksessa olleilta pian tiedon, että ampuja olisi ampumassa katolle paenneita. Noin 20 minuuttia ampumisen alkamisen jälkeen epäilty surmasi itsensä, kun poliisit lähestyivät häntä rakennuksen katolla. == Lähteet == == Aiheesta muualla == Luokka:Koulusurmat joukkoampuminen Luokka:Vuoden 2023 rikokset Luokka:Rikollisuus Tšekissä
Lidija Ruslanova

Lidija Andrejevna Ruslanova (; 27. lokakuuta 1900 – 21. syyskuuta 1973 Moskova) oli neuvostoliittolainen kansanlaulujen laulaja.Русланова, Лидия Андреевна Tass, viitattu 22.12.2023 Ruslanova syntyi vanhauskoisille vanhemmille, jotka kuolivat hänen ollessaan lapsi. Hän alkoi kerätä rahaa laulamalla 6-vuotiaana. Venäjän sisällissodan hän esitti kansanlauluja punaisten puolella taistelleille. Vuodesta 1921 Ruslanova asui Moskovassa ja esiintyi teatterissa. Vuonna 1923 hän piti ensimmäisen julkisen konserttinsa solistina Rostov-on-Donissa. Radiolähetysten ja levytysten myötä hän alkoi saada laajaa julkisuutta. Tunnetuksi tuli Ruslanovan tulkitsemana muun muassa laulu "Katjuša". Vuonna 1940 Ruslanovasta tuli Suomea vastaan taistelleiden neuvostojoukkojen esiintyjä. Hänelle myönnettiin Venäjän SFNT:n kunniataiteilijan arvonimi vuonna 1942. 2. toukokuuta 1945 hän esiintyi Mihail Tuganovin yhtyeen kanssa neuvostoliittolaisille sotilaille Berliinissä. Hän sai ensimmäisen luokan Isänmaallisen sodan kunniamerkin elokuussa 1945, mutta kesäkuussa 1947 kunniamerkki peruttiin armeijaan kuulumattomuuden perusteella. Syyskuussa 1948 Ruslanova ja hänen miehensä, Neuvostoliiton sankari Vladimir Krjukov pidätettiin syytettyinä varastelusta toisen maailmansodan aikana ja neuvostovastaisesta propagandasta. Tammikuussa 1949 Ruslanovan laulujen julkinen toisto ja levytysten myyminen kiellettiin. Lokakuussa 1949 hänet tuomittiin kymmeneksi vuodeksi työleirille ja hänen omaisuutensa takavarikoitavaksi. Ruslanova oli vuosina 1949–1950 gulagilla Irkutskin alueella ja vuosina 1950–1953 Vladimirin vankikeskuksessa. Josif Stalinin kuoltua sekä Ruslanova että hänen 25 vuoden tuomion saanut miehensä rehabilitoitiin ja vapautettiin. Kielto soittaa julkisesti Ruslanovan lauluja kumottiin. Ruslanova jatkoi esiintymistä ja kiertämistä ohjelmistolla, joka koostui venäläisten kansanlaulujen lisäksi neuvostoliittolaisten lauluntekijöiden uusista kappaleista. Elokuussa 1973 hän piti viimeisen konserttinsa Rostov-on-Donissa. Hän kuoli syyskuussa 1973 ja tuli haudatuksi Novodevitšin hautausmaalle. Ruslanova oli neljästi naimisissa. Krjukov oli hänen neljäs miehensä; kolmas oli ollut viihdetaiteilija Mihail Garkavi. == Lähteet == Luokka:Neuvostoliittolaiset laulajat Luokka:Vuonna 1900 syntyneet Luokka:Vuonna 1973 kuolleet
Klavdija Šulženko

Klavdija Ivanovna Šulženko (; 24. maaliskuuta 1906 Harkova – 17. kesäkuuta 1984 Moskova) oli ukrainalaissyntyinen neuvostoliittolainen populaarimusiikin laulaja.Шульженко, Клавдия Ивановна Tass, viitattu 22.12.2023 Šulženko aloitti kansanlaulujen esittämisen lapsena kuultuaan isältään ukrainalaisia kansalauluja. Isä harrasti musiikkia vakavasti ja esiintyi konserteissakin. Šulženko näytteli vuosina 1923–1927 teattereissa Harkovassa, ja näyttelijänura oli hänen haaveensa.Soviet female singer Klavdiya Shulzhenko 1906-1984 Soviet Art, USSR Culture. Viitattu 23.12.2023 Hän toimi sitten muun muassa solistina Jakov Skomorovskin jazzorkesterissa. Vuodelta 1936 ovat hänen ensimmäiset äänityksensä. Vuonna 1939 Šulženko palkittiin Neuvostoliiton laajuisessa varieteetaiteilijoiden kilpailussa. Hän perusti miehensä Vladimir Korallin kanssa jazzorkesterin Leningradissa vuonna 1940. Kokoonpano tunnettiin toisen maailmansodan aikana nimellä Leningradski frontovoi džaz-ansambl. Šulženko piti sen laulajana yli 500 esitystä neuvostosotilaille. Tunnetuiksi tulivat hänen esittäminään laulut "Sini platotšek" (Jerzy Petersburski, Mihail Maksimov) ja "Davai zakurim" (Modest Tabatšnikov, Ilja Frenkel). Vuodelta 1947 on laulu "Gde že vyi teper, druzja-odnopoltšane" (Vasili Solovjev-Sedoi, Aleksei Fatjanov), josta tuli vakiintunut osa Šulženkon ohjelmistoa. Šulženko esitti toisen maailmansodan jälkeisissä konserteissaan sekä populaarisävellyksiä että sotilaslauluja. Suosituiksi tulivat muiden muassa laulut "Vals o valse" (Eduard Kolmanovski, Jevgeni Jevtušenko), "Pesenka dlja roditelei" (Aleksandr Tsfasman, Lev Vizen) ja "Tri valsa" (Aleksandr Tsfasman, Ljudmila Davidovitš, Viktor Dragunski). Šulženko sai Neuvostoliiton kansantaiteilijan arvonimen vuonna 1971. Hänelle myönnettiin myös lukuisia muita kunniamerkkejä uransa aikana. Hän julkaisi muistelmateoksensa vuonna 1981. Šulženko oli naimisissa muusikko Vladimir Korallin kanssa vuosina 1930–1956, ja avioliitosta syntyi poika Igor Kemper. Eron jälkeen Šulženkon elämänkumppanina oli Venäjän SFNT:n kunniataiteilija Georgi Jepifanov. Šulženko on haudattu Moskovaan Novodevitšin hautausmaalle. == Lähteet == Luokka:Ukrainalaiset näyttelijät Luokka:Neuvostoliittolaiset laulajat Luokka:Vuonna 1906 syntyneet Luokka:Vuonna 1984 kuolleet
Antti Taskinen

Antti Taskinen -nimisiä henkilöitä ovat: * Antti Taskinen (s. 1923), valokuvaaja * Antti Taskinen (s. 1976), murhaaja.
Antti Taskinen (valokuvaaja)

Antti Taskinen (15. marraskuuta 1923 Nilsiä – 4. elokuuta 2012https://billiongraves.com/grave/Antti-Jalmari-Taskinen/34542111. Viitattu 22.4.2024) oli suomalainen valokuvaaja. Hän toimi ammattimaisena valokuvaajana 1950-luvulta lähtien Lehtikuva Oy:lle ja Yhtyneille kuvalehdille. Hänen kuviaan ovat tilanneet muun muassa Uusi Kuvalehti, Seura, Hopeapeili ja Kotiliesi. Taskisen kuvia on mukana Museoviraston Journalistisessa kuva- arkistossa JOKA:ssa. == Lähteet == Luokka:Suomalaiset valokuvaajat Luokka:Vuonna 1923 syntyneet Luokka:Vuonna 2012 kuolleet
Rooseveltin maja

Rooseveltin maja on Joulupukin Pajakylässä, Rovaniemellä sijaitseva hirsimökki joka rakennettiin sinne Eleanor Rooseveltin vierailua varten, myöhemmin sen ympärille on rakentunut Joulupukin Pajakylä jossa sijaitsee muun muassa Joulupukin Pääposti. == Historia == Toisen maailmansodan loppupuolella saksalaisjoukot tuhosivat Rovaniemen kauppalan vetaytyessään Pohjois-Suomesta. Sodan jälkeen Rovaniemi ja Lappi saivat jälleenrakennusapua YK:n hätäapu- ja jälleenrakennusjärjestö UNRRA:lta, joka oli UNICEF:in edeltäjiä. Kun tuli tietoon että YK:n hyväntahdonlähettiläs Eleanor Roosevelt oli tulossa vierailulle Rovaniemelle kesäkuussa 1950 tutustuakseen Lapin ja Rovaniemen sodanjälkeiseen uudelleenrakentamiseen ja että hänen toiveenaan oli pohjoisen napapiirin ylittäminen siellä. Napapiirillä ei kuitenkaan ollut muuta kun rakennuskelvotonta suota, ja aikaa oli alle kaksi viikkoa. Rovaniemen kauppalan päättäjät pitivät Hotelli Pohjanhovissa 1. kesäkuuta 1950 hätäkokouksen jossa he suunnittelivat ohjelmaa Rooseveltille, ja päättivät rakentaa majan Rooseveltin vastaanottojuhlallisuuksia varten. Kokouksen jälkeen arkkitehti Ferdinand Salokangas suunnitteli vaatimattoman hirsirakennuksen, jonka suunnittelutyöhön hän oli saanut ohjeeksi että sinne pitäisi mahtua linja-autolastillinen ihmisiä kerrallaan. Mökille löysi, Rovaniemen silloinen kaupunginjohtaja Lauri Kaijalainen, sopivan tontin valtatie 4:n varrelta, vaikka se oli tarkasti mitattuna noin 200 metriä etelään napapiiristä. Sen omistaja opettaja Eemeli Karinen suostui lajoittamaan tontin majan rakentamiseen. Aikaa oli enää alle viikko kun rakennusmestari Yrjö Kamunen ja kirvesmiehet ryhtyivät rakennustöihin. Työtä tehtiin kahdessa vuorossa Lapin yöttömässä yössä, ja väitetään että samanaikasesti kun Rooseveltin kone laskeutui Rovaniemen lentokentälle 11. kesäkuuta 1950 mökillä sovitettiin sen ovia paikoilleen. Eleanor Rooseveltin vierailun yhteydessä otettiin ensimmäisen kerran käyttöön erikoisleima jolla sieltä lähetettävät postit leimataan, ja hänellä oli kunnia lähettää sieltä ensimmäinen sillä leimattu postikortti, jonka hän osoitti silloiselle Yhdysvaltain presidentille Harry S. Trumanille. Rooseveltin maja oli vierailun jälkeen 15 vuotta ainoa rakennus napapiirillä jossa turistit saattoivat käydä, ja se oli Rovaniemen matkailun alkusysäys minne turistit saapuivat lähtteämään postikortteja erikoisleimalla ja ostamaan matkamuistoja. Myöhemmin sitä jouduttiin suosion kasvun myötä laajentamaan, ja sen ympärille kasvoi Joulupukin Pajakylä. Rooseveltin maja peruskorjattiin vuonna 2018. Rooseveltin majalla tunnetuimpia vierailijoita ovat olleet muiden muassa: Yhdysvaltain presidentti Lyndon B. Johnson, Neuvostoliiton pääsihteeri Leonid Brežnev, Jugoslavian presidentti Josip Broz Tito, Ruotsin kruununprinssi Carl Gustaf, Persian Shaahi Mohammad Reza Pahlavi, Senegalin presidentti Léopold Sédar Senghor ja Israelin pääministeri Golda Meir. == Lähteet == Luokka:Joulupukin Pajakylä
San Fermín -luokka

San Fermín -luokka oli Espanjan laivaston kahden kaksikantisen 76-tykkisen linjalaivan muodostama alusluokka. == Suunnittelu == Alukset olivat viimeiset Pasajesissa valmistetut linjalaivat. Ne suunniteltiin Gautierin sistema francésin mukaan ja ne valmisti Vivente Pló. San Fermín tilattiin 29. marraskuuta 1780 ja sen sisaralus samojen piirustusten mukaisena 1782. Alusten valmistuskustannukset olivat 6,45 miljoonaa pesoa ja 4,7 miljoonaa realesia.Winfield et al 2023 s. 154-155 == Alukset == San Fermín -luokka Nimi (lempinimi) Telakka Kölinlasku Vesille Valmis Kohtalo San Fermín Pasajes 29. maaliskuuta 1782 20. huhtikuuta 1782 reserviin 3. maaliskuuta 1797 romutettu 1808 San Sebastián Pasajes 16. toukokuuta 1783 1783 Ranskan laivastolle toukokuussa 1799 Saint Sébastien Alliance 31. heinäkuuta 1799 romutettu 1807 == Lähteet == * === Viitteet === *
Christiansholmin linnoitus

pienoiskuva|200px|Christiansholmin linnoitus Christiansholmin tai Kristiansholmin linnoitus () on Norjan Kristiansandissa sijaitseva linnoitus, joka rakennettiin vuosina 1662–1672. Se lakkautettiin vuonna 1872 ja kärsi vaurioita suuressa kaupunkipalossa 1892. Linnoitus kunnostettiin 1930-luvulla, ja nykyisin siellä järjestetään monenlaisia kulttuuritapahtumia. ==Lähteet== ==Aiheesta muualla== Luokka:Norjan linnoitukset Luokka:Kristiansand
Fram (joukkoliikennejärjestelmä)

Fram on Møren ja Romsdalin läänin yhteinen joukkoliikennejärjestelmä. Siihen kuuluu sekä linja-auto- että yhteysalusliikennettä. Niillä tehdään vuosittain noin 18 miljoonaa matkaa. ==Lähteet== ==Aiheesta muualla== * Framin verkkosivut Luokka:Joukkoliikenne Luokka:Møren ja Romsdalin lääni
Veijo Vartiainen

Veijo Matias Vartiainen (s. 2. heinäkuuta 1948 Salla) on suomalainen diplomi- insinööri ja eläköitynyt yritysjohtaja, joka on saanut teollisuusneuvoksen arvonimen. Viitattu 22.12.2023. Vartiainen syntyi Eino Vartiaisen ja Seija Hännisen perheeseen. Hän avioitui 1969 pankkitoimihenkilö Irma Mäntymäen kanssa. Vartiainen tuli ylioppilaaksi Rovaniemen yhteislyseosta 1968 ja valmistui diplomi-insinööriksi Teknillisestä korkeakoulusta 1974. Hän oli Lemminkäinen Oy:n tuotepäällikkö 1973–1978 ja Oy Tampella Ab Tamrockin tuotepäällikkö 1979–1981, myyntijohtaja 1981–1984, trackdrills-yksikön johtaja 1984–1988, Tamrock Divisioonan johtaja 1988–1990 ja Tamrock Oy:n varatoimitusjohtaja 1991. Valmetin Valmet Transmech Oy:n myyntijohtaja Vartiainen oli 1992–1994 ja Sisun Sisu Terminal Systems Oy:n liiketoimintajohtaja 1994–1995. Valmet Lentokoneteollisuus -yhtiön toimitusjohtaja Vartiainen oli 1995–1996 ja Finavitec Oy:n, vuodesta 1997 Patrian Patria Finavitec Oy, toimitusjohtaja 1996–2000. Hän oli Finavicomp Oy:n, vuodesta 1997 Patria Finavicomp Oy, toimitusjohtaja 1995–2000, Patria Industries Oyj:n, vuodesta 2004 Patria Oyj, New Technologies -toimialajohtaja 2001–2002, markkinointi- ja myyntijohtaja 2003–2006 ja Land & Armaments -liiketoiminnan operatiivinen johtaja sekä Patria Oyj:n johtoryhmän jäsen 2007–2008. Hänellä on ollut myös useita liike-elämän asiantuntija- ja luottamustehtäviä. Teollisuusneuvoksen arvonimen Vartiainen sai 1999. == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1948 syntyneet Luokka:Elävät henkilöt
Sato Kilman

Meltek Sato Kilman Livtunvanu (s. 30. joulukuuta 1957) on vanuatulainen poliitikko. Hän on toiminut maansa pääministerinä viidesti, viimeksi syksyllä 2023. Aiemmin hän toimi virassa vuosina 2010–2011, 2011–2011, 2011–2013 ja 2015–2016. ==Lähteet== ==Aiheesta muualla== Luokka:Vanuatun pääministerit Luokka:Vuonna 1957 syntyneet Luokka:Elävät henkilöt
Kilman

Kilman on seuraavien henkilöiden sukunimi: * Max Kilman (s. 1997), englantilainen jalkapalloilija * Sato Kilman (s. 1957), vanuatulainen poliitikko
Mikset jätkä itke

Mikset jätkä itke – Juha Vainion lauluja on suomalaisnäyttelijä Aake Kallialan soolouran toinen studioalbumi, joka julkaistiin vuonna 1988. Albumi sisältää Juha Vainion sanoittamia lauluja, joita Kalliala tulkitsee Aarno Ranisen orkesterin uusina sovituksina. Albumi julkaistiin Wildu-levymerkillä vinyylilevynä ja C-kasettina. == Kappaleet == Kaikki kappaleet säveltänyt Aarno Raninen, ellei toisin mainita. Kaikki kappaleet sanoittanut Juha Vainio ja sovittanut Aarno Raninen. === A-puoli === # # # # # # === B-puoli === # * # # # # # == Kokoonpano == === Aarno Ranisen orkesteri === * Aake Kalliala – laulu * Aarno Raninen – kapellimestari * Jari-Pekka ”Jartsa” Karvonen – rummut ja lyömäsoittimet (1–5, 7–12) * Jari Nieminen – kitarat (1, 4) * Arno ”Nono” Söderberg – kitarat (3, 6, 8–10) === Tuotanto === * Aarno Raninen – tuottaja * Heikki Kinnunen – tuottaja * Jorma Hämäläinen – äänitys (MTV-studiot) * Cami Ståhlberg – kannen valokuva * Vesa Lempiäinen – taide == Lähteet == Luokka:Suomalaiset iskelmäalbumit Luokka:Vuoden 1988 albumit
Esteri Perkko

Ester Elisabet Perkko (o.s. Valkama; 24. joulukuuta 1891 Helsinki – 5. joulukuuta 1967 Helsinki)Kuolinilmoitus, Ester Elisabet Perkko, Helsingin Sanomat, 1967, No 317, sivu 2, julkaistu 13.12.1967 oli suomalainen toimitusjohtaja. Hän toimi Oy Perkon johtajana puolisonsa Jalo Perkon kuoleman jälkeen vuosina 1942–1967. Perkko lahjoitti Itä-Karjalan taisteluissa 1941 kaatuneen poikansa Ensio Perkon muistoa kunnioittaen Kelloseppäliitolle 500 000 markkaa kelloseppäkoulun perustamista varten. Lahjoituksen myötä kelloseppien koulutus alkoi kelloseppäkoululla vuonna 1944. Perkko oli myös Suomen Kelloseppien Naisten perustajajäsen ja sen ensimmäinen puheenjohtaja 24 vuoden ajan. Kelloseppäliiton kunniajäseneksi hänet kutsuttiin vuonna 1961. == Lähteet == Luokka:Suomalaiset yritysjohtajat Luokka:Vuonna 1891 syntyneet Luokka:Vuonna 1967 kuolleet
Leuthenin taistelu

Leuthenin taistelu oli taistelu, joka käytiin Preussin kuninkaan Fredrik Suuren ja Lothringenin prinssi Kaarlen johtamien armeijoiden välillä 5. joulukuuta vuonna 1757 Breslaun länsipuolella sijaitsevan Leuthenin luona. Preussin armeijan koko oli 32 000 sotilasta ja itävaltalaisten 80 000 sotilasta. Onnistuneen harhautusliikkeen ansiosta Fredrik Suuri löi lukumääräisesti suuremman vastustajansa. Leuthenin taistelu on Preussin sotahistorian loistavimpia voittoja. Sen seurauksena Sleesia vapautettiin itävaltalaisista. == Lähteet == == Aiheesta muualla == * The Battle of Leuthen * Covered in Glory at Leuthen Luokka:Seitsenvuotinen sota Luokka:1757
Pjotr Kutšerenko

Pjotr Aleksandrovitš Kutšerenko (; 3. toukokuuta 1977 – 20. toukokuuta 2023) oli venäläinen poliitikko.Гурцкая овдовела: как умер, каким был ее муж — замминистра науки Кучеренко News.ru 21.5.2023, viitattu 22.12.2023 Kutšerenko valmistui vuonna 2001 Kansojen ystävyyden yliopistosta oikeustieteen oppiarvolla. Vuosina 1999–2001 hän avusti Valtioduuman ja Venäjän liittoneuvoston edustajia. Vuosina 2001–2006 hän toimi johtotehtävissä julkishallinnossa ja toimeenpanevassa asemassa sosiaali- ja kasvatusalojen hankkeissa. Vuoteen 2010 saakka Kutšerenko toimi juristina Moskovan seudulla, ja vuoteen 2012 saakka hän opetti Kansojen ystävyyden yliopistossa. Vuosina 2012–2020 hän johti liittoneuvoston komiteoita. Maaliskuussa 2020 Kutšerenko sai nimityksen tieteen ja korkeakoulutuksen varaministeriksi. Hänellä oli myös valtiosihteerin asema kesäkuusta 2021. Kutšerenko sai toisen luokan Kunniamerkin ansioista isänmaalle. Hän oli vuodesta 2005 naimisissa laulaja Diana Gurtskajan kanssa. Pariskunnalle syntyi poika vuonna 2007. == Kuolema == Kutšerenko oli toukokuussa 2023 palaamassa matkalla Kuubasta, jossa hän oli vieraillut osana Venäjän delegaatiota. Hän sairastui vakavasti lentokoneessa, joka teki hätälaskun Mineralnyje Vodyyn, mutta Kutšerenko todettiin kuolleeksi. Matkalle osallistui myös muiden muassa varapääministeri Dmitri Tšernyšenko.Russian Deputy Education Minister, 46, Dies On Return Flight From Cuba Radio Free Europe/Radio Liberty 21.5.2023, viitattu 22.12.2023 Venäjän tiedotusvälineiden tietojen mukaan Kutšerenko oli kärsinyt sydänsairaudesta.Yaron Steinbuch, Senior Russian official Pyotr Kucherenko mysteriously dies after decrying ‘fascist invasion’ of Ukraine New York Post 23.5.2023, viitattu 22.12.2023 Kansainvälisessä uutisoinnissa äkillinen kuolema yhdistettiin muihin vaikutusvaltaisten henkilöiden poikkeuksellisiin kuolemantapauksiin.Ivana Kottisová, Josh Pennington, Anna Chernova, Death of Russian minister on return from Cuba is latest unexplained incident involving Moscow’s elites CNN 23.5.2023, viitattu 22.12.2023 Palkittu journalisti ja dokumentaristi, Ukrainaan kohdistetun suurhyökkäyksen alettua vuonna 2022 Venäjältä poistunut Roman Super ilmoitti keskustelleensa Kutšerenkon kanssa ja tämän kertoneen pelkäävänsä turvallisuutensa puolesta.Senior Russian Official Dies After Privately Bemoaning ‘Fascist’ Invasion The Moscow Times 22.5.2023, viitattu 22.12.2023 Super oli kertomansa mukaan kannustanut Kutšerenkoa poistumaan Venäjältä, mutta tämän todenneen sen mahdottomaksi. Superin mukaan Kutšerenko oli kertonut käyttävänsä runsaasti mielialalääkkeitä ja rauhoittavia lääkkeitä, mutta hädin tuskin nukkuneensa edes niiden avulla. == Lähteet == Luokka:Venäläiset poliitikot Luokka:Venäläiset juristit Luokka:Vuonna 1977 syntyneet Luokka:Vuonna 2023 kuolleet
29B6 Konteiner

29B6 Konteiner () on venäläinen kaukovalvontatutka­järjestelmä. Tutkan kehitti NIIDAR-instituutti Moskovassa yhdessä Pravdinskin tehtaan suunnittelutoimiston kanssa. Pääsuunnittelijana oli Valentin Strelnik. Almaz-Antein Pravdinskin tehdas valmistaa järjestelmän.http://militaryrussia.ru/blog/topic-768.html Sen tarkoitus on havaita lentäviä kohteita yli 3000 km etäisyydelle asti. Ensimmäinen tutkajärjestelmä otettiin käyttöön Mordvassa 2. joulukuuta 2013.https://function.mil.ru/news_page/country/more.htm?id=11873707 Tutkan lähetin on sijoitettu Gorodetsin lähelle Nižni Novgorodin alueelle, vastaanottoantenni puolestaan lähelle Kovylkinoa Mordvassa. Vastaanottoantenni koostuu 144:sta 34 metrin korkuisesta antennimastosta, jotka on sijoitettu 1300 metriä kertaa 200 metriä alueelle.https://www.radartutorial.eu/19.kartei/01.oth/karte012.en.html TASS kertoi maaliskuussa 2020, että toinen Konteiner pystytetään Kaliningradiin. Tšernjahovskin lentotukikohdan lähelle raivatun 1200 metrin halkaisijaisen ympyrän uskotaan liittyvän uuden tutkan rakentamiseen.https://www.verkkouutiset.fi/a/satelliittikuviin- ilmestyi-1200-metrin-levyinen-rakennelma-tama-on-kaliningradin-hirvio/ ==Lähteet== Luokka:Venäjän ja Neuvostoliiton sotilastutkat
Kaiping

Kaiping () on Jiangmenin kaupunkiin kuuluva piirikuntatason kaupunki Guangdongin maakunnassa Kiinassa. Kaiping sijaitsee Helmijoen suistoalueen länsipuolella. Vuoden 2020 väestönlaskennassa väkiluku oli 748 800. Historiallisesti Kaipingin alue on ollut merkittävä maastamuuttajien lähtöalue. Vuonna 2016 Deloitte arvioi 750 000 Kaipingissa syntyneen ihmisen asuvan ulkomailla. == Lähteet == Luokka:Kiinan piirikuntatason alueet Luokka:Guangdongin kaupungit
Mishal al-Ahmad al-Jabir al-Sabah

Mishal al-Ahmad al-Jabir al-Sabah (; s. 27. syyskuuta 1940) on Kuwaitin emiiri jolukuusta 2023 alkaen. Šeikki Mishalin edeltäjä oli hänen velipuolensa Nawaf al-Ahmad al-Jabir al-Sabah. Tämä nimitti hänet kruununprinssiksi vuonna 2020. Sitä ennen Mishal oli ollut kansalliskaartin varajohtaja. Mishal on hoitanut käytännön hallintotehtäviä jo vuodesta 2021 Nawafin terveyshuolien takia. Kuwaitin lakien mukaan emiirin on nimitettävä seuraajansa vuoden kuluessa valtaannoususta. Tätä seurataan nyt tarkasti, sillä al-Sabahin hallitsijasuvun nuorempi sukupolvi odottaa vuoroaan. == Lähteet == Luokka:Kuwaitin hallitsijat Luokka:Vuonna 1940 syntyneet Luokka:Elävät henkilöt